## Dopunsko rješenje

### NN 170/2004 (6.12.2004.), Dopunsko rješenje

# KOMISIJA ZA VRIJEDNOSNE PAPIRE REPUBLIKE HRVATSKE

2987

Na teme­lju
odredbe članka 32. stavka 7. Zakona o preuzima­nju dioničkih društava (»Narodne
novine« br. 84/02, 87/02 i 120/02) i članka 216. Zakona o općem upravnom
postupku (»Narodne novine« br. 53/91 i 103/96), Komisija za vrijednosne papire
Republike Hrvatske, u povodu zahtjeva Zorana Pivačića iz Pule, Vinkarun, Štrped
8 za donoše­nje dopunskog rješe­nja u predmetu utvrđiva­nja postoja­nja obveze
objav­ljiva­nja ponude za preuzima­nje javnog dioničkog društva Hoteli Baška
Voda d.d. Baška Voda, Zrinsko-frankopanska 2, na sjednici održanoj 30.
studenoga 2004. godine, donijela je

## DOPUNSKO RJEŠENJE

1.
Trgovačko društvo Aeterna Alex d.o.o. Zagreb, Savska 66, obvezno je ponudu za
preuzima­nje javnog dioničkog društva Hoteli Baška Voda d.d. Baška Voda uputiti
svim preostalim dioničarima koji drža 110.939 dionica društva s pravom glasa po
cijeni ne nižoj od 209,13 kuna po dionici.

2.
Sukladno odredbama članka 6. stavka 3. Zakona o pre­uzima­nju dioničkih društava
dok ponudite­lj ne provede postupak preuzima­nja sukladno odredbama Zakona o
preuzima­nju dio­ničkih društava, ­nje­gove dionice i dionice osoba koje s ­njim
zajed­nički djeluju ne daju pravo glasa.

3. Nalaže
se društvu Hoteli Baška Voda d.d. Baška Voda da ovo rješe­nje dostavi dioničarima
društva ili omogući dostavu rješe­nja putem Središ­nje depozitarne agencije
d.d. Zagreb, u roku  15 dana od dana
primitka rješe­nja.

4. Ovo
rješe­nje objavit će se u »Narodnim novinama«.

```
Obrazloženje
```

Komisija
za vrijednosne papire Republike Hrvatske sukladno odredbama članka 32. stavka
7. Zakona o preuzima­nju dioničkih društava (»Narodne novine« br. 84/02, 87/02
i 120/02, da­lje: Zakon) donijela je 8. srp­nja 2004. godine rješe­nje klasa:
UP/I-450-04/04-01/37, urbroj: 567-01/04-20 kojim je utvrđeno da je za trgovačko
društvo Aeterna Alex d.o.o. iz Zagreba, Savska 66 3. srp­nja 2003. godine,
nastala obveza objav­ljiva­nja ponude za preuzima­nje javnog dioničkog društva
Hoteli Baška Voda d.d. Baška Voda, Zrinsko-frankopanska 2.

Navedeno rješe­nje ne sadrži cijenu po kojoj je
trgovačko društvo Aeterna Alex d.o.o. (da­lje: Ponudite­lj) obvezno objaviti
ponudu za preuzima­nje javnog dioničkog društva Hoteli Baška Voda d.d. Baška
Voda (da­lje: Izdavate­lj), te je 18. studenoga 2004. godine Zoran Pivačić,
dioničar Izdavate­lja podnio zahtjev za donoše­nje dopunskog rješe­nja kojim bi
se odlučilo o cijeni u ponudi.

Odredbama članka 15. stavka 3. Zakona propisano je da
ponuđena cijena ne može biti niža od najviše cijene po kojoj je ponudite­lj,
ili osoba koja s ­njime zajednički djeluje, stekao dionice s pravom glasa u
razdob­lju od jedne godine prije dana objav­ljiva­nja ponude za preuzima­nje.

Nada­lje, odredbama stavaka 5. i 6. istog članka
Zakona propisano je da ako ponudite­lj ili osoba s kojom zajednički djeluje
nije u razdob­lju od jedne godine prije objav­ljiva­nja ponude, stekao dionice
izdavate­lja koje su predmet obveze, cijena u ponudi ne smije biti niža od
prosječne cijene ostvarene na burzi ili javnom organiziranom tržištu, s time da
se prosječna cijena na burzi ili organiziranom tržištu izračunava kao
ponderirani prosjek zak­ljučnih cijena u zad­nja 3 mjeseca prije nastanka
obveze objav­ljiva­nja ponude za preuzima­nje.

Uvidom u ugovor o kupoprodaji dionica sklop­ljen između
Hrvatskog fonda za privatizaciju kao prodavate­lja i Ponudite­lja kao kupca od
26. svib­nja 2003. godine, utvrđeno je da je Ponudite­lj na javnoj dražbi održanoj
putem elektroničkog sustava trgova­nja Varaždinske burze istog dana stekao
60.873 dionice Izdavate­lja po cijeni od »176,00 prava« po dionici.

Obveza na objav­ljiva­nje ponude za preuzima­nje,
sukladno odredbi članka 4. stavka 1. Zakona, nastala je 3. srp­nja 2003.
godine, sklapa­njem Ugovora o kupoprodaji dionica sklop­ljenog između SUNCA
zatvorenoga investicijskog fonda d.d., Zagreb i Ponudite­lja kojim Ugovorom je
Ponudite­lj stekao 114.571 dionicu Izdavate­lja po cijeni od 110,00 kuna, tako
da, zajedno s prethodno stečenim dionicama, raspolaže s ukupno 175.444 dionica
ili 61,26% od ukupnog broja glasova koje daju dionice s pravom glasa.

Uvidom u očitova­nje Varaždinske burze d.d., Varaždin,
o trgova­nju dionicama Izdavate­lja u razdob­lju od 1. lip­nja 2002. godine do
25. kolovoza 2003. godine, utvrđeno je da nastanku obveze objav­ljiva­nja
ponude za preuzima­nje prethode dvije transakcije: dana 1. srp­nja 2003. godine
na javnoj dražbi održanoj putem elektroničkog sustava trgova­nja Varaždinske
burze zak­ljučena je transakcija 43.970 dionica po cijeni od »255,00 prava« po
dionici, a dana 26. svib­nja 2003. godine zak­ljučena je transakcija 60.873
dionice po cijeni od »176,00 prava«. Prema očitova­nju Zagrebačke burze,
dionice Izdavate­lja nisu uvrštene na istoj burzi, pa nije bilo ni transakcija
istim dionicama.

Slijedom navedenog cijena u ponudi sukladno odredbama
članka 15. stavka 6. Zakona ne smije biti niža od 209,13 kn (ponderirani
prosjek) za sve dionice s pravom glasa.

Slijedom navedenog, a sukladno odredbama članka 32.
stavka 7. i članka 216. Zakona o općem upravnom postupku, trebalo je riješiti
kao u točki 1. izreke ovog rješe­nja.

Sukladno odredbama članka 6. stavka 3. Zakona o
preuzima­nju dioničkih društava dok ponudite­lj ne provede postupak preuzima­nja
sukladno odredbama Zakona o preuzima­nju dionič­kih društava, ­nje­gove dionice
i dionice osoba koje s ­njim zajed­nički djeluju ne daju pravo glasa, pa je
trebalo riješiti kao u točki 2. izreke ovog rješe­nja.

Sukladno odredbama članka 8. stavka 4. Zakona o tržištu
vrijednosnih papira, ovo rješe­nje objavit će se u »Narodnim novinama«.

UPUTA O PRAVNOM LIJEKU

Protiv
ovog Rješe­nja žalba nije dopuštena, ali se protiv istog može pokrenuti upravni
spor podnoše­njem tužbe Upravnom sudu Republike Hrvatske u roku 30 dana od dana
primitka ovog rješe­nja.

Klasa:
UP/I-450-04/04-01/37
Urbroj: 567-01/04-36
Zagreb, 30. studenoga 2004.

Predsjednik Komisije
**Mi­ljenko Fičor,** v. r.

Ostalo, NN 170/2004-2987